TIC Podnanos

POLETNI JAHALNI TABOR NA NANOSU
2022-08-13 08:00 - 2022-08-15 17:00 UTC
Jahalni kamp za otroke.
V EKO Koča Nanos v sodelovanju z Ranč Tunink organiziramo trodnevni jahalni kamp za otroke. Program vključuje: 3 dnevni jahalni program, 2 nočitvi in polni penzion, jahanje na terenu, bogat družabni, gibalni in izobraževalni program, presenečenja in še kaj.
V avgustu bo potekal v terminu:
Termin: za otroke, ki imajo že jahalne izkušnje od 13. 8. do 15. 8. 2022
Prijave in informacije na telefonski številki: 041 350 765 ( Matej )
Pohitite s prijavami, saj so le-te omejene.
Cena: 190
VIR: https://www.vipava.si/vsebina/poletni-jahalni-tabor-na-nanosu

37. planinski tabor Završnica 2022
2022-07-30 - 2022-08-06
30.7. – 6.8. 2022
PD Podnanos in mladinski odsek PD Podnanos vas vabita na 37. planinski tabor, ki bo tokrat potekal od 30. 7. do 6. 8. 2021 v dolini Završnice. Tabor je namenjen osnovnošolskim otrokom od 2. razreda dalje. Odkrivali bomo gorske lepote, uživali v svežem zraku in neokrnjeni naravi, se hladili v mrzlih potočkih, se družili ob tabornem ognju, se učili o gorništvu in gibanju v gorah, spali v šotorih, se zabavali z različnimi družabnimi igrami ter še mnogo drugega. Če te vsaj kaj od naštetega zanima, ne oklevaj s prijavo, saj jih sprejemamo le do 1. 7. 2022!
Prijaviš se lahko kar na spletni strani ali pošlješ prijavo na elektronski naslov: info@pd-podnanos.si, kjer napišeš vse potrebne podatke, ali po pošti, na naslov: PD Podnanos, Podnanos 71, 5272 Podnanos, s pripisom: Tabor Završnica.

Arhiv: PD Podnanos, stara skupinska fotografija iz planinskega tabora
VIR: https://www.pd-podnanos.si/

Tistega lepega dne, 2022
2022-06-25 20:00 - 22:00
Turistično društvo Podnanos, Občina Vipava in Krajevna skupnost Podnanos
vabijo na kulturno domovinski večer
v okviru občinskih poletnih prireditev
Tistega lepega dne – 60 let pozneje
Na dan državnosti 25.6.2022 ob 20.00 uri v Podnanosu
na starem placu bomo prisluhnili glasbi iz slovenskih filmov
v izvedbi OPZ Stanko Premrl in našim mladim glasbenikom GŠ Vinka Vodopivca Ajdovščina.
Program bodo obogatili tudi krajši igrani prizori iz slovenskih filmov.
Ob 21.00 uri sledi projekcija filma Tistega lepega dne.

SPOMINSKI POHOD NA OSAMOSVOJITVENO VOJNO: POLETNI POHOD NA NANOS
2022-06-25 08:00 - 17:00
Planinsko društvo Podnanos
vabi vse ljubitelje gora
na planinski pohod na Nanos.
Več informacij s klikom na spletno stran: Planinskega društva Podnanos
https://www.pd-podnanos.si/

Lepo vabljeni na pohod.

VIR: https://www.pd-podnanos.si/event/?y=2022

POLETNI JAHALNI TABOR NA NANOSU - za začetnike
2022-06-25 - 2022-06-27
Jahalni kamp za otroke.
V EKO Koča Nanos v sodelovanju z Ranč Tunink organiziramo trodnevni jahalni kamp za otroke. Program vključuje: 3 dnevni jahalni program, 2 nočitvi in polni penzion, jahanje na terenu, bogat družabni, gibalni in izobraževalni program, presenečenja in še kaj.

Prijave in informacije na telefonski številki: 041 350 765 ( Matej )
Pohitite s prijavami, saj so le-te omejene.
Cena: 190
VIR: https://www.vipava.si/vsebina/poletni-jahalni-tabor-na-nanosu

+ GOOGLE KOLEDAR+ ICAL IZVOZ

Poklon domovini, Nanos, 2022
2022-06-23 20:00 - 22:00

Delavnica izdelovanja venčkov sv. Ivana
2022-06-18 16:00 - 17:00

Pamela, komedija v Podnanosu
2022-06-11 21:00 - 23:00 | Stari plac v Podnanosu
TURISTIČNO DRUŠTVO PODNANOS,
KRAJEVNA SKUPNOST PODNANOS
in OBČINA VIPAVA
vabijo na ogled komedije Carla Goldonija PAMELA
v izvedbi Prosvetnega društva Štandrež
v okviru poletnih prireditev
v soboto, 11. 6. 2022, ob 21. uri
na trgu pri cerkvi sv. Vida v Podnanosu.
V primeru slabega vremena
bo gledališka predstava
v kulturni dvorani v Podnanosu.

VIR: https://www.noviglas.eu/prvi-pomemben-dosezek-predstave-pamela/
Prvi pomemben dosežek predstave Pamela

4. 5. 2022
Piše: IK

Dramski odsek PD Štandrež
Na premieri nove, natančno naštudirane in dovršeno izdelane uprizoritve dramskega odseka PD Štandrež, komedije Pamela Carla Goldonija, ki sta jo v slovenski jezik prelila Myriam in Matej Klanjšček, da je tako v priredbi in režiji Andreja Zalesjaka, člana SNG Nova Gorica, prvič zablestela na slovenskem odru, je bila, poleg gostov – med temi smo opazili sijajno igralko Ano Facchini iz SNG Nova Gorica – tudi Ana Ruter, selektorica letošnjega Območnega srečanja ljubiteljskih gledaliških skupin iz Slovenije in zamejstva. Selektorica je bila s štandreško predstavo očitno zelo zadovoljna, saj jo je prepustila na medobmočno srečanje. Pamelo bo tako štandreški dramski odsek odigral 10. maja 2022 v Tolminu. Če bo šlo vse po sreči, bo ta nastop štandreškim igralcem lahko prinesel uvrstitev v ožji izbor predstav za jubilejno, 60. Linhartovo srečanje – festival gledaliških skupin, ki poteka v organizaciji JSKD in Občine Postojna navadno v septembru v Kulturnem domu v Postojni in na katerem se izbrane predstave potegujejo za matičke.
VIR: https://www.noviglas.eu/prvi-pomemben-dosezek-predstave-pamela/

Šembiška pomlad 2022
2022-05-08
Podnanos za Vurberk
izbor ansamblov za
»30. Vurberški festival«

Vrstni red nastopov:

Ansambel GRAND KVINTET, Podplat
Ansambel LESARJI, Vače
Ansambel DAR, Zreče
Ansambel POSLUH, Frankolovo
Ansambel FALANT, Žalec
Ansambel FANTJE SPOD ŠILENTABRA, Pivka
Ansambel JARICA, Sevnica
Ansambel SLOVENSKOGORIŠKI MUZIKANTI, Sv. Jurij ob Ščavnici
Ansambel ŠENTJANCI, Šentjanž
Ansambel UPANJE, Gorišnica
Ansambel POZIV, Celje, Gorica pri Šmartnem
Ansambel PIK, Šentjur
Ansambel KRIMSKI LISJAKI, Preserje

Fotografije: Arhiv – Turističnega društva Podnanos

Krivica boli - predstava
2021-07-17 21:00 - 23:00 | Župnijska cerkev svetega Vida
VABIJO
NA OGLED KOMEDIJE
TONETA PARTLJIČA
KRIVICA BOLI
v okviru poletnih prireditev,
v soboto, 17. 7. 2021, ob 21.00 uri
na trgu pri cerkvi sv. Vida v Podnanosu.

Prireditev ob 30. obletnici samostojne države Republike Slovenije
2021-06-25 13:00 - 17:00
Območno združenje veteranov vojne za Slovenijo,
Planinsko društvo Podnanos in
Turistično društvo Podnanos
VABIJO
na prireditev ob 30. obletnici
samostojne države Republike Slovenije,
ki bo 25. 6. 2021 pri Vojkovi koči na Nanosu.

Zborno mesto pohodnikov
je pred Gasilskim domom v Podnanosu ob 9.30.
(Odpeljali se bodo v Rebrnice, nato pa peš po eni izmed poti (Furlanovem žlebu),
po kateri se je v času osamosvojitvene vojne oskrbovalo
teritorialno obrambo s hrano in sanitetnim materialom pri stolpu na Nanosu.
Vzpon traja približno 2 uri.)
Kulturni program ob 13. uri
pri spominskem obeležju ob Vojkovi koči.
Praznično popoldne bo popestril ansambel Šembidci.
Prireditev sofinancira Občina Vipava.

Oddaja z Nanosa na VAL-u 202
2020-08-15 10:00 - 17:00

SPOMINSKI POHOD NA OSAMOSVOJITVENO VOJNO: POLETNI POHOD NA NANOS
2020-07-05 13:00 - 17:00
Območno združenje veteranov vojne za Slovenijo in Planinsko društvo Podnanos
VABITA

na druženje ob 29. obletnici napada na RTV oddajni center,
ki bo 05.07.2020 pri Vojkovi koči na Nanosu.

Obletnico napada na RTV oddajni center na Nanosu bomo letos obeležili s spominskim pohodom.
Pohodniki se zberemo pred Gasilskim domom v Podnanosu ob 9.30. Odpeljali se bomo v Rebrnice, nato pa peš po eni izmed poti, Furlanovem žlebu.
Trajanje vzpona: 2 uri.

Ostali se nam pridružite ob 13.00 pri spominskem obeležju ob Vojkovi koči.

Krajšemu kulturnemu programu bo sledilo druženje.
Vabljeni z družinskimi člani in prijatelji!

Poklon domovini na Nanosu
2020-06-23 20:00 - 21:00
Turistično društvo Podnanos
vabi
na kresni večer,
23. junija 2020
k cerkvi sv. Hieronima na Nanosu
na proslavo Poklon domovini.
Ob 20. uri bo maša za domovino,
ki jo bo daroval šembiški župnik Tomaž Kodrič.

Ob 21. uri se bo začel kulturni program, posvečen 140. letnici rojstva primorskega rojaka, skladatelja in duhovnika Stanka Premrla, avtorja slovenske himne.
Himno in več ljudskih pesmi bo zapel Komorni zbor Ipavska.
Slavnostni govornik bo zgodovinar in novinar Tino Mamić.

Sledil bo dokumentarni posnetek ob postavitvi obeležja na grob skladatelja Premrla na ljubljanskih Žalah in napovednik dokumentarnega filma o tem našem rojaku.
Vabljeni na Nanos, da ob sončnem zahodu s prekrasnim razgledom proslavimo dan državnosti.
Če bo vreme dopuščalo, bomo prižgali tudi kres.
Proslavo sofinancira Občina Vipava.
Fotografije: arhiv iz leta 2019

Venčki svetega Ivana
2020-06-19 19:30
vas vabi
na delavnico
VENČKI SV. IVANA

Učili se bomo plesti
tradicionalne venčke sv. Ivana
v Marijini dvorani
v petek 19. 6. 2020 ob 19.30 uri.

Prinesite s seboj zelenje.

Fotografija: arhiv TD Podnanos

Družinski izlet s PD Podnanos
2020-04-19 08:00 - 17:00
Planinsko društvo Podnanos
vas vabi
19. 4. 2020
na družinski izlet na Blegoš.

Več informacij o dogodku: http://www.pd-podnanos.si/

Raziskovalni izlet s PD Podnanos
2020-03-29 08:00 - 17:00
Planinsko društvo Podnanos
vas vabi, 29. 3. 2020,
na raziskovalni izlet.
Seznanili se boste z Rupnikovo linijo nad Poljansko dolino,
obiskalo se bo Goli Vrh in Vrh Svetih Treh Kraljev.
Lepo vabljeni!

Več informacij: http://www.pd-podnanos.si/

Pohod po Vojkovih poteh 2020
2020-03-01 08:00 - 17:00
PD Podnanos organizira
v nedeljo, 1. 3. 2020,
svoj že 36. tradicionalni pohod Po Vojkovih poteh.
Začetek pohoda je izpred OŠ v Podnanosu, parkirišče v središču vasi ob magistralni cesti, Razdrto – Vipava, ura ni določena (dopoldan), ker pohodniki startajo sami časovno poljubno kot pač prispejo v Podnanos. Pot pelje iz Podnanosa čez potok Močilnik mimo gasilskega doma skozi vas Podbreg čez Tabor in se vzpenja na planoto Zatrep. Pot člani planinskega društva tudi označijo.
Od tu se steza strmo dvigne v pobočje Nanosa. Na vrh pridemo pri kapelici, takrat smo
»na Konju« na višini 920 m.
Če je lepo vreme, je od tu lep razgled po zgornji Vipavski dolini, Krasu ter do morja in naprej v Furlansko nižino. Od kapelice se steza spušča do kmetije »pri Strgarjevih«.
Od Strgarjevih gremo delno po gozdni cesti, delno pa po stezi do lovske koče, kjer je evidentiranje pohodnikov, možnost okrepčitve in društvo poskbi za dobro vzdušje pohodnikov. Od lovske koče do vasi Podnanos je približno še eno uro in pol zmerne hoje do izhodišča. Pot je krožna.
Foto: Cecilija Vitežnik

Sam pohod traja okrog pet ur in je primeren za vse kategorije pohodnikov.
Udeležba na pohodu je na lastno odgovornost.

Foto: Cecilija Vitežnik

Dodatne informacije: http://www.pd-podnanos.si/

PRIREDITEV OB KULTURNEM PRAZNIKU V PODNANOSU, 2020
2020-02-09 17:00 - 18:00 | Kulturni dom Janka Premrla Vojka
VABILO NA PRIREDITEV OB KULTURNEM PRAZNIKU
Krajevna skupnost Podnanos in
Kulturno društvo Mešani pevski zbor Stanko Premrl Podnanos
prirejata
v nedeljo, 9. februarja ob 17h
v Kulturnem domu v Podnanosu
proslavo ob slovenskem kulturnem prazniku.
Na prireditvi bosta nastopila
domača dramska skupina Ga pihnemo
in priznan slovenski oktet Deseti brat.

Vsi ljubitelji kulture in dobre glasbe
lepo vabljeni v nedeljo
v rojstni kraj slovenske himne.

Izlet v neznano s PD Podnanos
2020-02-08 08:30 - 17:00
Planinsko društvo Podnanos
vas vabi
8. 2. 2020
na izlet v neznano.

ODHOD:
ob 8:30 iz Podnanosa

CENA:
odrasli 8 EUR
otroci brezplačno

PRIJAVE:
do četrtka 6. 2. 2020
041 383 622 (Elena)
031 335 565 (Rok)

Pohod je primeren za vse starostne skupine. Potrebna so primerna zimska oblačila in obutev.

Več informacij o dogodku: http://www.pd-podnanos.si/

Občni zbor Planinskega društva Podnanos
2020-02-01 19:00 - 21:00
»Dej še ti se pridruži, stopi z mano v korak
le srce, smeh in volja, to zmore vsak,
kje se sanje pričnejo, to veva oba,
pridi greva pod objem gora.«
(Uroš Kuzman)
V A B I L O
Vabimo Vas na redni letni občni zbor Planinskega društva Podnanos, ki bo
v soboto, 1. februarja 2020 ob 19.00 uri
v prostorih KULTURNEGA DOMA v Podnanosu.

Lepo vabljeni!
Lep planinski pozdrav!
Upravni odbor PD Podnanos

Pohod "Z Vertovcem v rojstni kraj slovenske himne" 2020
2020-02-01 08:00 - 17:00
V soboto, 1. februarja 2020,
bo Turistično društvo Podnanos organiziralo
že 17. tradicionalni pohod
‘Z Vertovcem v rojstni kraj slovenske himne’.

Odkopljimo zaklad - Srečanje na Konju
2020-01-05 00:00
Nedelja, 5. 1. 2020
V zgodnjih popoldanskih urah
vabimo na tradicionalno novoletno srečanje
“Odkopljimo zaklad” na vrhu Konja.

Naj se novo leto začne z iskanjem zakopanega zaklada
in naj bo to prijateljsko srečanje res pravi zaklad za celo leto.
Nasvidenje na vrhu Konja!
Planinsko društvo Podnanos

Miklavževanje 2019
2019-12-08 14:00 - 17:00
MIKLAVŽEVANJE
nedelja, 8. 12. 2019
pri cerkvi svetega Miklavža.

Sveta maša ob 14.uri.
Po maši nas bo obiskal dobri mož – sveti Miklavž s svojim spremstvom.

Organizator : TD Podnanos
v sodelovanju s KS Podnanos, KS Lozice, KTŠD Zdraljica Lozice in KS Gradišče

Miklavžev pohod, 2019
2019-12-08 12:45 - 17:00
Turistično društvo Podnanos
vas vabi
na Miklavžev pohod.

Zbrali se bomo
pred Kulturnim domom v Podnanosu
ob 12.45 uri.
Sveta maša ob 14. uri.
Po maši nas bo obiskal dobri mož s svojim spremstvom.

Udeležba na lastno odgovornost.

21. odprti hrami na Slapu
2019-11-30 16:00 - 23:30
SLAP, sobota, 30. november 2019 ob 16:00–22:00

Slapenski hrami bodo letos odprli svoja vrata 30.11.2019 in to že 21. zapovrstjo. Zagotovljen je avtobusni prevoz iz parkirišča na Dolgem mostu v Ljubljani (odhod ob 15:15) na Slap in nazaj na Dolgi most (iz Slapa 20 minut čez polnoč).
Doplačilo za prevoz znaša 8 EUR. Obvezna predhodna prijava na mail info@slapvinofestival.si
Svoje hrame bo odprlo osem vinarjev in vsak bo poskrbel za vinsko in kulinarično degustacijo.

Fotografija je simbolična
Število vstopnic za degustacije je omejeno (800 vstopnic) zato so skupine nad deset oseb naprošene da obisk najavijo na elektronski naslov info@slapvinofestival.si ali GSM 040 437 862 (Marina – prosimo za klic po 16h)
Obvezna pa je prijava organiziranih skupin, ki bi se želele na prireditev pripeljati z avtobusnimi prevozi v lastni režiji!

Delavnica izdelovanja adventnih venčkov
2019-11-29 18:30 - 20:00
Turistično društvo Podnanos
vas vabi
na delavnico izdelovanja adventnih venčkov,
ki bo v petek, 29. 11. 2019 ob 18.30 uri
v župnišču v Podnanosu.

Lepo vabljeni.
Udeležba na lastno odgovornost.

Martinovanje na Lozicah, 2019
2019-11-16 19:00 | Stara šola na Lozicah
Čas se je zavrtel za eno leto in v soboto se bomo zavrteli tudi mi!💃🕺
🍷Na Lozicah zopet prirejamo martinovanje z degustacijo lokalnih mladih vin.
Ko bodo naše glasilke že ogrete in noge nemirne,
pa bodo v ospredje stopili THE CHILLERS!🤘
🍷Z narezkom si boste lahko povrnili na plesišču izgubljene kalorije,
če pa to ne bo dovolj, vas ob srečni roki čaka tudi pršut!🐷
VSTOPNINE NI!
Se vidimo!🍇
P.S. Prenočišča so zagotovljena, če uspeš osvojiti srce loziške deklice ali fantiča😉

VIR: https://www.facebook.com/events/1349156801927986/

Pohod v Reber 2019
2019-10-20 11:00 - 17:00

Družinski izlet
2019-10-19 08:30 - 17:00
Fotografija je simbolična.

Planinsko društvo Podnanos
vas vabi
v soboto, 19. 10. 2019,
da se jim pridružite ob 8.30 na placu v Podnanosu
in se skupaj odpravite v Vipavo.
Zaradi slabe vremenske napovedi so se načrti s pohodom spremenili.
Namesto Gregorčičeve spominske poti se boste peš odpravili v Vipavo,
kjer se bodo otroci lahko preizkusili v plezanju (plezalna stena v stari šoli Vipava),
povzpeli pa se boste tudi na Grad.
Udeležba je brezplačna.
Za morebitne dodatne informacije so vam na voljo na spodnjih kontaktih.
Elena Kodre Nabergoj- 041 383 622
Rok Premrl- 031 335 565
OŠ Podnanos: učiteljica Anita Čujec
